da da da en cs tr da en da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da ca da nb nl da da da en de da en en en en da nl da da
Ledige lejeboliger ved Kolding | Indflytningsklare rækkehuse i Dalby Bakke
23 44 33 39 leje@dalby-bakke.dk
Se dit nye hjem til
Nye rækkehuse til leje i Kolding
På Dalby Bakke ved Kolding er der på nuværende tidspunkt enkelte ledige lejeboliger. Her får du en indflytningsklar bolig med terrasse, hårde hvidevarer og kort afstand til Kolding centrum.
Alle hvidevarer er installeret, og husene er spritnye og indflytningsklare. Du får blandt andet et helt nyt Svane-køkken.
Dalby Bakke er kun 6 minutter fra Kolding centrum. På samme tid kan du nå den Sønderjyske Motorvej.
Dalby Bakke ligger midt i grønne og naturskønne omgivelser. Du har kort afstand til både strand og Kolding fjord.
Husdyr er tilladt på Dalby Bakke. Placeringen ved Lokes Ager er perfekt til at lufte hund eller slippe katten fri.
Du har hele fem dagligvareforretninger inden for 10 minutters kørsel. Nemlig.com leverer desuden til døren i postnummeret.
Der er kun 1,5 kilometer til Dalby Skole, hvor der også findes SFO. Børnehave og vuggestue findes inden for 3 kilometer fra adressen.
Lejeboliger nær Kolding centrum
På Dalby Bakke bor du tæt på det hele – men langt fra larmen. Du kommer til at bo i et naturskønt smørhul med en populær skole, et godt foreningsliv og kun 6 minutter til Kolding centrum. Skynd dig, hvis du vil have fingrene i en af de ledige lejeboliger ved Kolding.
minutter til Kolding C
minutter til skole og SFO
Vælg mellem to slags
Bo tæt på både by og natur
Dalby Bakke er et helt nyt område placeret på Lokes Ager 1 i Dalby, der som en lille forstad er vokset sammen med Kolding. Du kommer til at bo i skøn natur med kort vej til strand og Kolding Fjord, ligesom børnene nemt på cykel kan komme til den lokale skole og idrætsforening. Når indkøbene skal klares, er der desuden fem supermarkeder i en radius af 10 minutter i bil.
Med seks minutter ind til Kolding får du med andre ord det bedste fra naturskønne omgivelser og by. Du booker en fremvisning via knappen nedenfor.
På Dalby Bakke får du indbydende boliger med et godt, naturligt lysindfald. Der er både store gulv-til-loft vinduer i stuen og ovenlysvinduer i køkkenet. Kan du og din familie ikke få nok af solens stråler, er der desuden gode muligheder for at nyde den både foran boligen, privat på terrassen eller i haven (udvalgte huse).
Huset indebærer kvalitetsmaterialer som eksempelvis armatur fra Grohe, ovenlysvinduer fra Velux og Svane-køkken.  I boligerne er der indbygget to arbejdsstationer i køkkenet, så I nemt kan være flere i køkkenet på samme tid, ligesom du nemt kan konversere med dine gæster ved spisebordet, mens du står ved kødgryderne.
Oftest stillede spørgsmål om Dalby Bakke
Hvornår kan jeg flytte ind?
Der er på nuværende tidspunkt nogle enkelte ledige rækkehuse, som kan overtages med det samme. Derudover er det muligt at skrive sig op, hvorfra vi kontakter dig, når der er ledige boliger.
Hvor store er boligerne?
Rækkehusene er 100-104 m2, hvoraf der både er 3- og 4-værelses. Gårdhavehusene er 115 m2.
Hvor ligger Dalby Bakke?
Dalby Bakke ligger i Kolding Kommune kun 6 minutter fra centrum. Adressen er Lokes Ager 1 (Dalbygårdsvej), 6000 Kolding. Du kan se placeringen på et kort HER.
Er der mulighed for offentlig transport?
Fra Lokes Ager har du 450 m. til nærmeste busstoppested, som både kan få børnene direkte til døren i skolen og dig ind til centrum. Sidstnævnte på kun 12 minutter.
Når børnene skal i skole, er der kun fem minutter på cykel, mens turen på den tohjulede gennem det idylliske landskab til Kolding midtby tager et kvarter. Billund Lufthavn kan du desuden nå på 50 minutter.
Hvor kan jeg handle?
Inden for 10 minutters kørsel finder du både en REMA 1000, Netto, Fakta, Aldi og Føtex. Du kan altså få lige præcis det, som hjertet begærer. Gider du ikke at starte bilen for at klare indkøbene, leverer Nemlig.com i øvrigt direkte til postnummer 6000.
Hvordan er mulighederne for fritidsaktiviteter?
En af de helt gode grunde til at flytte til Dalby, er den gode fodboldklub (uanset om du er junior eller oldboys) samt det spirende foreningsliv. I Dalby GF finder du – udover fodbold – gymnastik, badminton og volleyball. Her arrangeres desuden også ugentlige yogatimer, indendørs hockey og forskellige dansearrangementer.
Fra idrætshallen til Lokes Ager har du 12 minutter på gåben eller fire minutter på cykel.
Når det danske sommervejr arter sig, er Rebæk Strand et af de største aktiver ved at bo på Dalby Bakke. På 10-12 minutter i enten bil eller på cykel er du ved den familievenlige, lavvandede strand. Der er mulighed for parkering samt toiletfaciliteter, ligesom der er anlagt grønne arealer til leg, picnic og boldspil. Som beboer på Dalby Bakke kan du kun komme til at elske Rebæk Strand.
Der er desuden også mulighed for windsurfing i den lokale klub.
“Dalby Bakke er perfekt til dig, der gerne vil være tæt på natur i ro og fred, men som ønsker let adgang til centrum og byliv.”
Peter Larsen, ansvarlig for markedsføring
Tilmeld dig uforpligtende og få tilsendt mere information om Dalby Bakke med det samme.
Ved tilmelding accepterer du vores privatlivspolitik. Du kan enhver tid afmelde dig.
Tilmeld dig uforpligtende og få tilsendt mere information om Dalby Bakke med det samme.
Ved tilmelding accepterer du vores privatlivspolitik. Du kan enhver tid afmelde dig.